**КОМИ РЕСПУБЛИКАЛӦН ОЛАНПАС**

**“Коми Республика мутасын культура озырлун объектъяс (история да культура памятникъяс) видзан, наӧн вӧдитчан, паськыда тӧдмӧдан да канму дӧзьӧритан юкӧнын ӧткымын юалӧм йылысь”**

**Коми Республикаса Оланпасӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2018 вося урасьӧм тӧлысь 28 лунӧ

**1 статья.** Пыртны “Коми Республика мутасын культура озырлун объектъяс (история да культура памятникъяс) видзан, наӧн вӧдитчан, паськыда тӧдмӧдан да канму дӧзьӧритан юкӧнын ӧткымын юалӧм йылысь” Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2004, 10 №, 3472 ст.; 2006, 12 №, 4648 ст.; 2007, 12 №, 5343 ст.; 2008, 9 №, 408 ст.; 2009, 11 №, 176 ст.; 2012, 51 №, 1156 ст.; 2013, 11 №, 221 ст.; 2014, 27 №, 532 ст.; 2015, 21 №, 296 ст.; 2016, 21 №, 326 ст.; 2017, 21 №, 360 ст.) татшӧм вежсьӧмъяс:

1. 2 статьяса 3 пунктын “либӧ Коми Республикаын муниципальнӧй юкӧнъяслӧн муниципальнӧй эмбурӧ” кывъяс киритны.

2. 31 статьяса 1 юкӧнӧ содтыны татшӧм сюрӧса 122 пункт:

“122) помшуӧм примитӧм, кӧні пасйӧма культура озырлун объект доръян зоналысь мудоръяссӧ сэтшӧм ылнаын, кутшӧм торъялӧ Федеральнӧй оланпаслӧн 341 статьяса 3 да 4 пунктъясӧн урчитӧм ылнаясысь, татшӧм культура озырлун объектлысь история да кар стрӧитан да ландшафт гӧгӧртассӧ тӧд вылӧ босьтӧмӧн историко-культурнӧй экспертизалӧн кывкӧртӧд подув вылын Россия Федерацияса Веськӧдлан котырӧн урчитӧм пӧрадокын индӧмсӧ;”.

3. Нимын да 91 статьяса 1 юкӧнын “либӧ Коми Республикаын муниципальнӧй юкӧнъяслӧн муниципальнӧй эмбурӧ” кывъяс киритны.

**2 статья.** Тайӧ Оланпасыс вынсялӧ сійӧс официальнӧя йӧзӧдан лунсянь.

Коми Республикаса Веськӧдлан котырлы примитны тайӧ Оланпассӧ збыльмӧдысь нормативнӧй инӧда актъяс.

Коми Республикаса Юралысь С.А. Гапликов

Сыктывкар

2018 вося рака тӧлысь 6 лун

8-РЗ №